**Detroit Red Wings** on yhdysvaltalainen ammattilaistason jääkiekkoseura, jonka kotikaupunki on Detroit Michiganin osavaltiossa. Seura kuuluu NHL:n Itäisen konferenssin Atlantin divisioonaan.

Detroit Red Wings perustettiin vuonna 1926, ja se on historiansa aikana tunnettu myös nimillä Detroit Cougars (1926–1930) ja Detroit Falcons (1930–1932). Se kuuluu Boston Bruinsin, Chicago Blackhawksin, Montreal Canadiensin, New York Rangersin ja Toronto Maple Leafsin ohella niin sanottuun Original Six -ryhmään eli seuroihin, jotka olivat mukana jo ennen liigan laajenemista vuonna 1967. Detroit Red Wings on mestaruuksissa mitattuna liigan kolmanneksi menestyksekkäin seura: se on voittanut mestaruuden yhteensä 11 kertaa, eli vuosina 1936, 1937, 1943, 1950, 1952, 1954, 1955, 1997, 1998, 2002 ja 2008. Seuran tunnetuin pelaaja kautta aikain on eittämättä Gordie Howe, jonka ammattilaiskiekkoura on kestoltaan ja tilastojen valossa NHL:n merkittävimpiä.*lähde?*

Red Wings pelaa kotiottelunsa 20 000 katsojan Little Caesars Arenalla. Seura on suosittu tiedotusvälineiden keskuudessa, ja Detroitin kaupunki on saanut seuran menestyksen myötä lempinimen Hockeytown. Sama teksti lukee Little Caesars Arenan aloitusympyrässä.*lähde?*

Red Wingsillä on farmisopimus AHL-seura Grand Rapids Griffinsin ja ECHL-seura Toledo Walleyen kanssa.*lähde?*

Historia
--------

Detroit perustettiin vuonna 1926, ja se liittyi samana vuonna liigaan. Koska silloin Detroitissa ei vielä ollut jäähallia, seura pelasi ensimmäisen kautensa Windsorissa. Seuraavalla kaudella joukkue siirtyi Detroitin Detroit Olympia -halliin. Joukkue ylsi ensimmäistä kertaa pudotuspeleihin vuonna 1929, mutta seura hävisi Toronto Maple Leafsia vastaan käydyssä sarjassa. Vuonna 1930 seuran nimi vaihtui Falconsiksi. Vuonna 1932, monen epäonnistuneen kauden jälkeen, uusi omistaja James E. Norris nimesi joukkueen Red Wingsiksi. Joukkue pääsikin loppuotteluihin vuonna 1934, mutta Chicago voitti loppuottelusarjan neljässä pelissä. Detroit voitti historiansa ensimmäisen mestaruuden vuonna 1936, kun se päihitti Toronton neljässä pelissä. Heti seuraavalla kaudella joukkue voitti taas mestaruuden. Joukkue menestyi näiden kahden mestaruuden jälkeen hyvin ja esiintyi useasti pudotuspeleissä.*lähde?*

### Mestaruudet ja tason hiipuminen

Detroit voitti vuonna 1950 jälleen mestaruuden, kun Pete Babando teki voittomaalin seitsemännen pelintoisessa jatkoaikaerässä New York Rangersia vastaan. Kaudella 1951–1952 joukkue tippui Montrealia vastaan konferenssin loppuotteluissa. Seuraavalla kaudella joukkue voitti viidennen Stanley Cupinsa, kun joukkueen avainpelaajina olivat Gordie Howe, Ted Lindsay sekä tulokasmaalivahti Terry Sawchuk. Seuraavan kauden pudotuspeleistä putoamisen jälkeen Detroit voitti vielä kaksi kertaa Montrealin loppuotteluissa. Joukkue menestyi hyvin ja pääsi monina vuosina pudotuspeleihin. Kauden 1966–1967 jälkeen joukkue menestyi heikosti, mitä jatkui aina 1980-luvulle saakka.*lähde?*

### Yzermanista Lidströmiin

Detroit varasi vuonna 1983 Steve Yzermanin, josta tuli seuran johtopelaaja. Yzerman toimi joukkueen kapteenina vuodet 1986–2006, ja hän päätti uransa 3. heinäkuuta 2006. Seura kuului pitkään 80-luvulla mestarisuosikkeihin, mutta joukkue ei menestynyt pudotuspleissä. Lopulta vuonna 1997 joukkue saavutti mestaruuden, kun Detroit voitti Philadelphia Flyersin loppuotteluissa suoraan neljässä pelissä. Seuraavalla kaudella joukkue juhli jälleen mestaruutta, ja heikko menestys vaihtui viimein menestykseen. Tämän jälkeen Detroit teki sopimuksia monen huippupelaajan kanssa varmistaakseen paikkansa huipulla. Seura varasi vahvuuksiinsa muun muassa Nicklas Lidströmin, josta tuli Red Wingsin johtava kapteeni ja ykköspuolustaja.*lähde?*

Kauteen 2022–2023 saakka Red Wings piti hallussaan 50 runkosarjaottelun voittoennätystä, kunnes Boston Bruins rikkoi ennätyksen. Kaudella 1995–1996 Detroit nimittäin saavutti 50 runkosarjavoittoa vain 66 ottelussa. Boston rikkoi ennätyksen 64 ottelussa.

Seuran menestys
---------------

Red Wingsin luottohyökkääjä Pavel Datsjuk juhlimassa Stanley Cupin voittoa vuonna 2008.
Yhdysvaltain 43. presidentti George W. Bush ja Red Wingsin vuoden 2002 mestarijoukkueen kapteeni Steve Yzerman poseeraamassa Stanley Cupin ja Bushin nimellä painetun Red Wingsin pelipaidan kanssa joukkueen vieraillessa Valkoisessa talossa marraskuussa 2002.
Red Wings menestyi tasaisen hyvin 1990-luvulta 2010-luvulle. Ajanjaksolla seura voitti Stanley Cupin neljästi, kaksi niistä peräkkäin vuosina 1997 ja 1998. Vielä vuosien 2008 ja 2009 loppuotteluissa esiintymisen jälkeen joukkue suoritti kohtuullisen hyvin, ja esimerkiksi kaudella 2011–2012 sitä pidettiin yhtenä suurimmista mestariehdokkaista. Joukkue kuitenkin putosi jo pudotuspelien avauskierroksella Nashville Predatorsia vastaan. Red Wings pelasi pudotuspeleissä 25 vuotena peräkkäin vuosina 1991–2016, mikä on NHL:n historian kolmanneksi pisin pudotuspeliputki Boston Bruinsin ja Chicago Blackhawksin omien ennätysputkien jälkeen.

Tuolla ajanjaksolla Red Wings teki lisäksi kaksi NHL-ennätystä: Se saavutti 12 kaudella peräkkäin vähintään sata runkosarjapistettä (2000–2012). Lisäksi se saavutti 23 peräkkäisistä kotivoitoittoa 5. marraskuuta 2011 – 23. helmikuuta 2012. Red Wings on voittanut NHL:n runkosarjassa eniten pisteitä keränneelle joukkueelle myönnettävän Presidents’ Trophyn kuudesti, useammin kuin yksikään muu joukkue. Vuodesta 2016 alkaen Red Wings on ollut kuitenkin sarjan heikoimmin menestyneitä joukkueita, eikä se ole pelannut pudotuspeleissä vuoden 2016 jälkeen.*lähde?*

Red Wings on voittanut Stanley Cupin yhteensä 11 kertaa, ja täten se on mestaruuksilla mitattuna NHL:n historian kolmanneksi menestynein seura Montreal Canadiensin ja Toronto Maple Leafsin jälkeen. Samalla Red Wings on myös useimmin Stanley Cupin voittanut yhdysvaltalainen seura.*lähde?*

Kannattajat
-----------

Red Wingsin kannattajilla on tapana heittää kotiotteluissa, etenkin pudotuspeleissä, mustekaloja jäälle tuomaan onnea joukkueelle. Tavan alkuperäinen ajatus piili siinä, että mustekalan kahdeksan lonkeroa edustivat kahdeksaa Stanley Cupin saavuttamiseksi vaadittua voittoa pudotuspeleissä. Perinteen katsotaan alkaneen vuoden 1952 Red Wingsin ja Canadiensin välisessä loppuottelusarjassa, jonka kolmannessa osaottelussa eräs kalakaupan omistaja heitti jäälle mustekalan Red Wingsin ensimmäisen maalin jälkeen. Red Wings voitti kyseisen ottelun sekä lopulta koko ottelusarjan, ja mustekalan heittäjä väitti temppunsa vaikuttaneen asiaan. Perinteestä on tullut pitkä sekä Red Wingsin ja sen kannattajien yksi keskeisimmistä tuntomerkeistä. Välillä, muun muassa vuoden 2011 pudotuspeleissä, NHL on puuttunut perinteeseen yrittämällä kieltää sen harjoittamisen.

Tunnukset
---------

### Detroit Cougars

* 1926–1927 1926–1927
* 1927–1930 1927–1930

### Detroit Falcons

* 1930–1932 1930–1932

### Detroit Red Wings

* 1932–1948 1932–1948
* 1948– 1948–

Pelaajat
--------

Valtteri Filppula oli myös mukana voittamassa vuoden 2008 Stanley cupia
### Joukkue kaudella 2023–2024

| Detroit Red Wings kaudella 2023–2024 |
| --- |
| Kokoonpano | Valmentajat |
| **Maalivahdit*** 35  Suomi Ville Husso
* 34  Yhdysvallat Alex Lyon
* 47  Kanada James Reimer

**Puolustajat*** 8  Kanada Ben Chiarot **(A)**
* 41  Yhdysvallat Shayne Gostisbehere
* 3  Yhdysvallat Justin Holl
* 2  Suomi Olli Määttä
* 46  Yhdysvallat Jeff Petry
* 53  Saksa Moritz Seider
* 96  Kanada Jake Walman
 |  | **Hyökkääjät*** 11  Yhdysvallat Zach Auston-Reese
* 37  Yhdysvallat J.T. Compher
* 18  Yhdysvallat Andrew Copp **(A)**
* 21  Yhdysvallat Austin Czarnik
* 93  Yhdysvallat Alex DeBrincat
* 14  Kanada Robby Fabbri
* 36  Yhdysvallat Christian Fischer
* 88  Yhdysvallat Patrick Kane
* 71  Yhdysvallat Dylan Larkin **(C)**
* 57  Kanada David Perron **(A)**
* 27  Kanada Michael Rasmussen
* 23  Ruotsi Lucas Raymond
* 17  Alankomaat Daniel Sprong
* 90  Kanada Joe Veleno
 |  | **Päävalmentaja*** Derek Lalonde

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 12. huhtikuuta 2024 |

### Joukkueenjohto

* **Päävalmentaja:** Derek Lalonde Yhdysvallat
* **Apuvalmentaja:** Bob Boughner Kanada
* **Apuvalmentaja:** Alex Tanguay Kanada
* **Apuvalmentaja:** Jay Varady Yhdysvallat
* **Maalivahtivalmentaja:** Alex Westlund Yhdysvallat
* **Videovalmentaja:** L.J. Scarpace Yhdysvallat
* **Apuvideovalmentaja:** Jeff Weintraub Yhdysvallat
* **Fysiikkavalmentaja:** Robert Campbell KanadaYhdysvallat
* **Kehitysvalmentaja (Euroopassa pelaavat):** Niklas Kronwall Ruotsi
* **Huoltopäälikkö:** Paul Boyer Kanada
* **Puheenjohtaja:** Christopher Ilitch Yhdysvallat
* **Toimitusjohtaja:** Steve Yzerman KanadaYhdysvallat
* **Apulaistoimitusjohtaja:** Shawn Horcoff Kanada
* **Jääkiekkotoiminnanjohtaja:** Bryan Campbell Kanada
* **Jääkiekkotoiminnanvarajohtaja:** Nicklas Lidström Ruotsi
* **Pelaajakehitysjohtaja:** Daniel Cleary Kanada
* **Henkilöstöjohtaja:** Jiri Fischer Tšekki
* **Amatöörikykyjenetsinnän johtaja:** Kris Draper Kanada
* **Euroopankykyjenetsinnän johtaja:** Håkan Andersson Ruotsi
* **Omistaja:** Mike Ilitch Yhdysvallat
*lähde?*

### Ennätykset

* Eniten maaleja kaudessa: Kanada Steve Yzerman, 65 (1988–1989)
* Eniten syöttöjä kaudessa: Kanada Steve Yzerman, 90 (1988-1989)
* Eniten pisteitä kaudessa: Kanada Steve Yzerman, 155 (1988–1989)
* Eniten kausia: Kanada Gordie Howe, 25
* Eniten jäähyjä kaudessa: Kanada Bob Probert, 398 (1987–1988)
* Eniten nollapelejä kaudessa: Kanada Terry Sawchuk, 12 (1951-1952, 1953-1954 & 1954-1955) & Kanada Glenn Hall, 12 (1955-1956)
* Eniten pisteitä kaudessa tulokkaana: Kanada Steve Yzerman, 87 (1983-1984)
* Eniten pisteitä kaudessa puolustajana: Ruotsi Nicklas Lidström, 80 (2005-2006)
*lähde?*

### Hockey Hall of Fame -pelaajat

Steve Yzerman ja Nicklas Lidström (5) ovat olleet kaksi joukkueen monivuotista runkopelaajaa.

|  |  |
| --- | --- |
| * Kanada Sid Abel
* Kanada Marty Barry
* Kanada Paul Coffey
* Kanada Alex Delvecchio
* Kanada Marcel Dionne
* Venäjä Vjatšeslav Fetisov
* Kanada Bill Gadsby
* Kanada Ebbie Goodfellow
* Kanada Glenn Hall
* Kanada George Hay
* Kanada Gordie Howe
* Kanada Syd Howe
 | * Kanada Red Kelly
* Kanada Herbie Lewis
* Kanada Ted Lindsay
* Kanada Harry Lumley
* Kanada Frank Mahovlich
* Kanada Larry Murphy
* Kanada Marcel Pronovost
* Kanada Bill Quackenbush
* Kanada Terry Sawchuk
* Kanada Jack Stewart
* Kanada Tiny Thompson
* Kanada Norm Ullman
* Kanada Steve Yzerman
* Ruotsi Nicklas Lidström
 |

*lähde?*

### Jäädytetyt pelinumerot

Joe Louis Arenan katossa riippuvia jäädytettyjä pelinumeroita. Kuva on otettu ennen Nicklas Lidströmin pelinumeron jäädyttämistä.
Pelinumero, pelaaja (jäädytysvuosi)

* **1** Kanada Terry Sawchuk (6.5.1994)
* **4** Kanada Red Kelly (1.2.2019)
* **5** Ruotsi Nicklas Lidström (2012)
* **6** Kanada Larry Aurie (Numero käyttö on lopetettu, ei virallisesti jäädytetty)
* **7** Kanada Ted Lindsay (10.11.1991)\*
* **9** Kanada Gordie Howe (12.3.1972)
* **10** Kanada Alex Delvecchio (10.11.1991)\*
* **12** Kanada Sid Abel (1995)
* **16** Venäjä Vladimir Konstantinov (Numero käyttö on lopetettu, ei virallisesti jäädytetty.)
* **19** Kanada Steve Yzerman (2.1.2007)
* **99** Kanada Wayne Gretzky (6.2.2000, numero on jäädytetty koko liigassa.)

\*Jäädytettiin samassa ottelussa

*lähde?*

Joukkueessa pelanneet suomalaiset
---------------------------------

* Valtteri Filppula 2005–2013, 2019–2021
* Ville Husso 2022–
* Ville Leino 2008–2010
* Teemu Pulkkinen 2013–2016
* Olli Määttä 2022–
* Olli Juolevi 2021–2022
*lähde?*

Lähteet
-------

1. ↑  Rasmussen, Karl: Bruins Make NHL History As Fastest Team to Reach 50 Wins *Sports Illustrated*. Viitattu 12.3.2023.
2. ↑  McGrath, Shawn: The NHL's Top 10 Stanley Cup Contenders in 2011-12 *Bleacher Report*.  27.12.2011. Viitattu 18.6.2022. (englanniksi)
3. 1 2  Kreiser, John: 25 facts about Red Wings playoff streak *nhl.com*.  29.3.2017. Viitattu 18.6.2022. (englanniksi)
4. ↑  Crawford, Kirkland: Detroit Red Wings' octopus-throwing tradition: Where'd it come from? *Detroit Free Press*. Viitattu 18.6.2022. (englanniksi)
5. ↑  Suggs, Mike: Octopus Trials: NHL Continues To Fight the Tradition in Detroit *Bleacher Report*.  16.4.2011. Viitattu 18.6.2022. (englanniksi)
6. ↑  Red Wings Fans’ Weird Octopus Tradition Explained *TeamBot Sports Team Management*.  19.6.2021. Viitattu 18.6.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Detroit Red Wings**.
* Detroit Red Wingsin viralliset verkkosivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |